Diari Oficial de la Generalitat Valenciana


Sumari del DOGV 5692, del 31-01-2008 (2008/952)

Informació pública de la subhasta dels expedients número X-45/3876-X i W-05/3819-Q.
-----------------------------------------------------------------------------------

### Dades del document

Número de DOGV
:   5692

Data del DOGV
:   31-01-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/952


Data del document
:   15-01-2008

Organisme emissor
:   Conselleria d'Infraestructures i Transport

Tipus de document
:   Informació Pública

Descriptors 

:   * vestit
    * venda en subhasta

Informació pública de la subhasta dels expedients número F-10/5198-E i Z-90/9767-W. [2008/952]  
El president de la Junta Arbitral de Transports de València comunica:  
Conclosos els tràmits oportuns i adoptat acord per la Junta Arbitral de Transports de València, en els expedients A-94/9559-M i S-08/2306-X, seguits a instància de Mensajeros L'Horta Sud-Tipsa amb domicili en el carrer 30 Sud, polígon industrial de Catarroja, com a conseqüència d'haver sigut refusada la mercaderia transportada tant pel remitent com pel consignatari, es procedix a la pública subhasta, per un termini de 10 dies abans de la data de la primera subhasta, del material que després s'especificarà, i s'assenyala perquè l'acte de rematada tinga lloc en la sala d'esta conselleria, situada en l'avinguda de Blasco Ibáñez núm. 50, 5ª planta, el dia 25 de febrer, a les 12.30 hores, amb les prevencions següents:  
1. Les postures hauran de realitzar-se a l'alça a partir del preu assenyalat com a base de la licitació.  
2. Des de l'anunci fins a la data de la realització de la subhasta, les postures es faran per escrit en sobre tancat, en el qual s'inclourà el resguard de la fiança, que es presentaran davant del cap del Servici d'Arbitratge i en el domicili citat de la conselleria d'Infraestructures i Transport. L'obertura, que serà pública, es realitzarà a les 12.30 hores del mencionat dia 25 de febrer de 2007, en el lloc indicat.  
El sobre que conté l'oferta i el resguard de la fiança haurà de tindre consignat en la seua portada el número d'expedient objecte de la subhasta a què concorre.  
3. Només l'executant podrà fer postura en qualitat de cedir la rematada a un tercer.  
4. Per a prendre part en la subhasta els licitadors hauran d'ingressar prèviament en el compte número 4618-0698-85-4690708479 de l'entitat Bancaixa, una fiança prèvia del 10% del preu de taxació (valoració) que servix de tipus per a la subhasta, atés que sense este requisit no podran ser admesos a licitació. L'esmentat 10% sobre el tipus serà fix per a qualsevol de les dates de la subhasta.  
5. Els adjudicataris dels béns hauran de completar el pagament en l'acte davant de la mesa de subhasta o per mitjà d'ingrés en el compte dalt mencionat, immediatament posterior a l'adjudicació o dins del dia següent hàbil a la realització de la subhasta. Si no es verifica el pagament en la forma i data indicades, l'adjudicatari perdrà el seu dret, així com, si és el cas, la quantitat depositada com a fiança prèvia a la licitació.  
Si no hi ha postors en la primera subhasta, s'assenyala per a la segona el dia 26 de febrer de 2007 a les 12.30 hores, en el mateix lloc ja citat, per a la qual servirà de tipus el 75% de la valoració.  
La tercera subhasta es realitzarà, si és el cas, el dia 27 de febrer de 2007, a les 12.30 hores, en el referit lloc, i la postura mínima serà de 5.500 euros. La subhasta es declararà deserta en aquelles ofertes inferiors a esta quantitat  
Béns objecte de subhasta  
Un total de 523 pantalons de xandall de la talla 001 a la 16 i des de la 38 a la 44, en diversos colors. El material es troba en bon estat.  
El preu de taxació (valoració) d'esta mercaderia és de 7.524 euros (set mil cinc-cents vint-i-quatre euros)   
El material esmentat es troba depositat per a la seua comprovació en els locals de l'empresa Mensajeros L'Horta Sud, SLL, amb domicili en el carrer 30 Sud, polígon industrial 323, baix de Catarroja (València),  
València, 15 de gener de 2008.- El president de la Junta Arbitral de Transports de València: Ramón Escrig Moreno.